[Video] SA krieketheld se vrou laat hom groot skrikJP, Sue en Isabella Duminy (Foto: Instagram) Die Suid-Afrikaanse krieketkolwer JP Duminy skrik nou wel nie vir ŉ krieketbal wat in meeste gevalle teen ŉ spoed van meer as 150 km/h op die krieketveld tol nie, maar ŉ yslike “spinnekop” is meer as genoeg om dié Protea-speler die skrik op die lyf te jaag. Duminy se vrou, Sue, het vandeesweek ŉ video op sosiale media gedeel waarin sy haar man ŉ poets gebak het met ŉ yslike plastiek spinnekop. Sue het dié grillerige gedierte in die bak van ŉ toilet in die egpaar se badkamer gesit om sy reaksie af te neem die oomblik wanneer die krieketheld dié spinnekop die eerste keer sien. In die video, wat teen Vrydagoggend meer as 14 000 keer gekyk is, is dit duidelik hoe Duminy skrik, ŉ vinnige tree teruggee, homself regruk maak en dan besef hy is ŉ poets gebak. Talle sosialemediagebruikers het in die kommentaarveld uitgewys dat sy krieketkolf dalk in dié situasie ŉ beter doel kan dien as om bloot krieketballe te slaan – die spinnekop sal immers nie ŉ kans staan teen dié gesoute kolwer nie. Die egpaar is in Junie 2011 getroud. Hulle dogtertjie, Isabella, is in Oktober 2015 gebore. A post shared by Sue Duminy (@sueduminy) JP, Sue en Isabella Duminy (Foto: Instagram)